Návrh

Zmluva
o podmienkach ručenia
uzatvorená podľa § 51 Občianskeho zákonníka a §10 zákona č. 386/2002 Z.z.

Zmluvné strany:

Predkladateľ:

Ministerstvo financií Slovenskej republiky
Štefanovičova 5
811 04 Bratislava
štatutárny orgán: František Hajnovič, minister financií
Bankové spojenie:
IČO:
(ďalej len „MF SR“)

Žiadateľ:

Slovenská záručná a rozvojová banka, štátny peňažný ústav                          
Štefánikova 27, 814 99 Bratislava
Štatutárny orgán:   Ľudovít Vitárius, generálny riaditeľ
	 	       Ladislav Setnický, námestník GR pre úsek obchodný

IČO: 00 682 420

Zapísaná v Obchodnom registri Okresného súdu Bratislava I, oddiel Pn, vložka číslo 200.

 (ďalej len SZRB")

						

Preambula

	Slovenská záručná a rozvojová banka , š.p.ú. (ďalej len SZRB) uzatvorí úverovú zmluvu na zahraničný bankový úver s Európskou investičnou bankou (EIB) v sume 30 mil. EUR. Ministerstvo financií vystaví v prospech EIB platobnú záruku.

	Za účelom evidencie vzájomnej informovanosti a kontroly splácania uvedeného úveru sa zmluvné strany dohodli nasledovne:

	V súlade s ustanovením § 10 zákona č. 386/2002 Z. z. sa SZRB zaväzuje:

1.	Prostriedky získané z úveru sa budú používať len na financovanie schváleného projektu a v súlade s dohodnutými podmienkami.

2.	Písomne informovať Ministerstvo financií o svojej finančnej a celkovej ekonomickej situácii najneskôr do 30. septembra príslušného roka  za predchádzajúci polrok a do 30. apríla nasledujúceho roka za predchádzajúci rok .  Súčasťou informácie bude aj   prehľad 
splácania istiny a úrokov z úveru a k 30. aprílu nasledujúceho roka aj účtovná závierka za predchádzajúci rok overená audítorom.

3.	V prípade ohrozenia splácania istiny a úrokov úveru oznámiť túto skutočnosť písomne MF SR najneskôr  30 dní pred  dňom splatnosti.

4.	Bez zbytočného odkladu písomne oznámiť MF SR , že bol podaný návrh na vyhlásenie konkurzu alebo návrh na vyrovnanie, alebo nútené vyrovnanie, alebo na lividáciu.

5.	Neuskutočniť prevod alebo vklad hmotného investičného majetku v prospech iných podnikateľov a nezriadiť záložné právo na svoj majetok do ukončenia platnosti štátnej záruky bez súhlasu MF SR.

6.	Na požiadanie MF SR zabezpečiť , aby zástupca MF SR bol  členom dozorného orgánu SZRB počas trvania záväzkov vyplývajúcich z úverovej zmluvy so štátnou zárukou. 

7.	V prípade nedodržania podmienok tejto zmluvy uhradiť zmluvnú pokutu vo výške 100 000,- Sk za každé porušenie jednotlivých podmienok zmluvy.

II.

1.	Táto zmluva sa môže meniť alebo dopĺňať len formou písomného dodatku, v medziach zákona č. 386/2002 Z. z. o štátnom dlhu a štátnych zárukách....

2.	Zmluva je vyhotovená v štyroch rovnopisoch. Dva rovnopisy pre MF SR a dva rovnopisy pre SZRB.

3.	Zmluva nadobúda platnosť a účinnosť dňom jej podpísania obidvoma zmluvnými stranami.

V Bratislave dňa ...................

..............................................					............................................ 
    František Hajnovič						        Ľudovít Vitárius
 	minister financií						 generálny riaditeľ SZRB

									............................................
									   Ladislav Setnický
									námestník GR  SZRB